EkBass/fiwiki-20250220-pages-articles huggingface dataset:
Ipanema

Ipanema on kaupunginosa Rio de Janeiron kaupungissa Brasiliassa. Vuonna 1894 perustettu kaupunginosa sijaitsee Rio de Janeiron eteläosassa Atlantin valtameren rannalla. Nykyään Ipanema on yksi Rion suosituimmista ja kalleimmista kaupunginosista. Ipaneman hiekkaranta ulottuu surffaajien suosimasta Arpoadorista Lebloniin. Rantamaisema on kuuluisa kuvioidusta jalkakäytävästään ja Leblonin päässä kohoavasta Dois irmãos (Kaksi veljestä) -vuoresta. Paikallisten keskuudessa Ipaneman hiekkaranta on jopa Copacabanaa suositumpi. Ipanema ei kärsi samanlaisesta seksimatkailusta kuin Copacabana, vaan on täynnä pieniä elegantteja kahviloita ja liikkeitä. Cariocat, eli riolaiset, suunnistavat rannalla hengenpelastustornien (Posto) mukaan. Postojen kahdeksan ja yhdeksän välinen alue on homoseksuaalien suosiossa, Posto yhdeksän taas on tunnettu laittomista marihuanan käyttäjistä. Antônio Carlos Jobimin säveltämä ja Vinícius de Moraesin sanoittama kappale "Garota de Ipanema", 'Ipaneman tyttö', teki Ipanemasta kuuluisan vuonna 1962. Englanniksi käännetyn kappaleen "The Girl from Ipanema" lauloi muun muassa Frank Sinatra. Kappaleelle on omistettu pieni puisto Ipaneman itäosassa. Ipanemalle pääsee parhaiten bussilla, tai metro-bussi -yhdistelmällä. Pysäköintipaikkoja on varsinkin aurinkoisina kesäpäivinä hyvin vaikea löytää. Iltaisin Ipanemassa voi olla rauhatonta, sillä lähistöllä on kaksi favelaa. == Lähteet == == Aiheesta muualla == Luokka:Rio de Janeiro Luokka:Brasilian uimarannat
Copacabana

Copacabana on kaupunginosa Rio de Janeiron kaupungissa Brasiliassa. Copacabana on maailmankuulu puolikuun muotoisesta hiekkarannastaan, ja sen värikäs historia on innoittanut muusikoita, kirjailijoita ja taiteilijoita. Copacabanan kaupunginosa alkaa Princesa Isabelin kadusta ja jatkuu aina hiekkarannan kuudenteen hengenpelastustorniin (Posto Seis) Copacabanan linnakkeen (Forte de Copacabana) lähellä. Copacabanasta länteen on pieni Arpoadorin uimaranta, sitten Ipanema ja Leblon. Idässä, ensimmäisellä hengenpelastustornilla, on Lemen kaupunginosa ja hiekkaranta. Copacabanan hiekkaranta ulottuu toisesta hengenpelastustornista kuudenteen. 30-, 40-, ja 50-luvuilla Copacabana tuli tunnetuksi boheemina ja rikkaana kaupunginosana, joka oli täynnä ravintoloita, elokuvateattereita, kauppoja ja teattereita. 1960-luvulla Copacabanasta oli kuitenkin tullut jo niin kuuluisa, että asukkaita virtasi enemmän kuin alueella oli tilaa. Vanhat talot korvattiin kerrostalojen pienillä huoneistoilla. Nykyään Copacabana on Rion tiheimmin asuttu alue 3400 asukkaallaan per neliökilometri. Uudisrakentamisesta huolimatta Copacabana on edelleen yksi Rion kauneimmista kohteista, jonka yli 80 hotelliin virtaa turisteja ympäri maailmaa. Copacabanan neljä kilometriä pitkä hiekkaranta on tunnettu valkoisin ja mustin aalloin koristellusta mosaiikkijalkakäytävästään. Hiekkarannan editse kulkeva Avenida Atlântica rajaa hiekkarannan muusta kaupunginosasta. Sunnuntaisin tie on autoilta suljettu, jolloin sen valtaavat lenkkeilijät, pyöräilijät ja rullaluistelijat. Itse hiekalla järjestetään hiekkajalkapallon ja -lentopallon maailmanmestaruuskilpailuja sekä konsertteja. Uuden vuoden ilotulitus kerää rannalle peräti kolme miljoonaa katsojaa. Kaupunginosan kuuluisin rakennus on hotelli Copacabana Palace, jota pidetään yhtenä Brasilian ylellisimmistä. Vuonna 1923 rakennetun hotellin suunnitteli ranskalainen arkkitehti Joseph Gire. Turistien suuri määrä houkuttelee myös kerjäläisiä ja taskuvarkaita, eikä kaupunginosa ole öisin kovinkaan turvallinen. Kaupunginosassa sijaitsee neljä favelaa. Copacabana on tunnettu myös yöelämästään: baareista, diskoista ja prostituoiduista. == Kuvia Copacabanalta == Kuva:CopacabanaBeach_RiodeJaneiro.jpg|Copacabanan ranta Kuva:Rio de Janeiro from Sugarloaf mountain, May 2004.jpg|Ilmakuva Rio de Janeiron eteläosasta. Copacabanan hiekkaranta on kuvassa vasemmalla. Kuva:Hotel copacabana palace.jpg|Hotelli Copacabana Palace ==Aiheesta muualla== * Copacabanan virallinen sivu * Old Postcards from Brazil - Copacabana * Copacabanan karttasivusto Luokka:Rio de Janeiro Luokka:Brasilian uimarannat
Sadevaate

Sadevaatteita ovat muun muassa sadetakki (käytetyin), sadeviitta, sadehousut (joina yleensä ymmärretään vyötäröhousut), sadelahkeet, sadehaalarit (katso kurahaalarit) sekä sadehattu eli sydvesti. Sadevaatteiden suurin käyttäjäryhmä ovat lapset ja ulkona erilaisissa olosuhteissa työskentelevät. Sadevaatteiden valmistuksessa käytetään PVC:tä ja muita muovilaatuja. Ennen muovin keksimistä käytettiin öljykangasta. Luokka:Suojavaatteet
Andreanofsaaret

Andreanofsaaret () on Aleutteihin kuuluva saariryhmä Lounais-Alaskassa. Sen länsipuolella ovat Ratsaaret ja itäpuolella Foxsaaret. Saariryhmä levittäytyy noin 440 kilometrin alueelle. Ryhmän suurimmat saaret lännestä itään ovat Gorelei, Amatigras, Tanaga, Kanaga, Adak, Tagalak, Great Sitkin, Atka, Amlia ja Seguyam. Saaret ovat yleensä sumuisia ja myös puuttomia lähes jatkuvan tuulen takia. Ne on nimetty venäläisen merenkulkijan Andrejan Tolstykin mukaan (), joka tutki ensimmäisenä saaria vuonna 1761. Toisen maailmansodan aikaan saarilla oli useita Yhdysvaltain armeijan tukikohtia. Adakissa olleita asemia laajennettiin ja niistä tehtiin pysyviä sodan jälkeen. Ne kuitenkin suljettiin vuonna 1995. Luokka:Aleutit
Ratsaaret

Ratsaaret () on Aleutteihin kuuluva saariryhmä Lounais-Alaskassa. Sen länsipuolella ovat Nearsaaret ja itäpuolella Andreanofinsaaret. Ryhmän suurimmat saaret lännestä itään ovat Kiska, Rat, Little Sitkin, Amchitka ja Semisopochnoi. Saarten englanninkielinen nimi Rat Islands nimi on käännös kapteeni Fjodor Petrovitš Litken antamasta venäläisestä nimestä Крысьи острова, Krysji ostrova. Litke tutki saaria vuonna 1827 maailmanympäripurjehduksellaan. Alue on hyvin altista maanjäristyksille, sillä se sijaitsee Pohjois-Amerikan ja Tyynen valtameren mannerlaattojen rajalla. 4. helmikuuta 1965 Ratsaarilla tapahtui maanjäristys, jonka voimakkuus oli Mw 8,7. == Lähteet == Luokka:Aleutit
Nearsaaret

Nearsaaret () on pienin ja läntisin Aleuttien saariketjuun kuuluvista saariryhmistä Lounais-Alaskassa. Ryhmän suurimmat saaret ovat Attu ja Agattu. Niiden välissä olevien muutamien karien lisäksi ryhmään kuuluvat niiden itäpuolella sijaitsevat Semichisaaret, jonka suurimmat saaret ovat Alaid, Nizki ja Shemya. Noin 35 kilometriä itäkaakkoon Shemyasta on ryhmä pieniä kareja, jotka tunnetaan nimellä Ingenstrem Rocks. Saarten kokonaispinta-ala on 1 144 km² ja saarilla asuu 47 ihmistä (2000). Ainoat asutetut saaret ovat Shemya ja Attu. Venäläiset tutkimusmatkailijat antoivat 1700-luvulla saarilryhmälle nimen Bližnije ostrova (Ближние острова), "Lähisaaret", koska ne ovat lähimpänä Venäjän mannerta sijaitseva osa Aleutteja. Englantilainen nimi Near Islands on käännös tästä nimestä. Luokka:Aleutit
Unalaska

Unalaska on noin 4 300 asukkaan kaupunki Aleutteihin kuuluvalla Unalaskan saarella Alaskassa. Kaupunki tunnetaan myös nimellä Dutch Harbor, joka kuitenkin tarkasti ottaen käsittää vain Amaknak-saarella sijaitsevan satama- alueen. Amaknak Island on yhdistetty pääsaareen sillalla. Vuoden väestönlaskennassa kaupungissa oli 4 283 asukasta. Näistä 44,20% oli etnisesti valkoisia ("white"). Aleutit ovat eläneet alueella tuhansia vuosia. Noin 9000 vuotta sitten Unalaskan saarta asuttivat unangan heimoon kuuluvat ihmiset, nykyisten aleuttien esi-isät. Saaren alkuperäinen nimi oli Agunalaksh (tai Alaxsxaq), joka tarkoitti "rannat jotka taittavat meren selän". Agunalaksh vääntyi muotoon Ounalashka, sitten Unalaska. Vitus Bering löysi saaren vuonna 1741. Venäläiset turkiskauppiaat saapuivat saarelle 1759 ja perustivat sinne kauppasataman 1768. Heidän saapuessaan saarella oli 24 aleuttien kylää ja noin 1000 alkuasukasta. Myöhemmin Unalaskasta tuli tärkeä venäläis-amerikkalaisen kauppakomppanian tukikohta. Ortodoksinen kirkko rakennettiin 1825. Alue siirtyi Yhdysvalloille Alaskan myynnin yhteydessä 1867. Dutch Harborin nimesivät venäläiset (), jotka uskoivat hollantilaisen aluksen olleen ensimmäinen satamaan saapunut eurooppalainen laiva. Toisessa maailmansodassa 3. kesäkuuta 1942 japanilaiset pommittivat Unalaskaa. Lähes kaikki alkuperäisasukkaat lähetettiin sodan aikana Kaakkois-Alaskaan. Nykyisissä asukkaissa aleutteja on melko vähän. Kaupungin tärkeimmät elinkeinot ovat kalastus ja kalankäsittely. == Lähteet == ==Aiheesta muualla== *Unalaska/Port of Dutch Harbor Convention and Visitors Bureau Luokka:Alaskan kaupungit
Camp Candy

Camp Candy on yhdysvaltalainen animaatiosarja, joka perustuu edesmenneen koomikon John Candyn kokemuksiin nuoriso-ohjaajana kesäleirillä. Sarja kertoo kuuden lapsen kesäleiristä Yhdysvaltain vuoristoseudulla. Sarjan pääosassa on kuusi lasta, toisinaan taustalla näkyy myös sivuosien näyttelijöitä. Lasten ikähaitari leirillä on 4 - 13 vuotta. Hermostunut leiriohjaaja Duncan kuvittelee välillä olevansa armeijan koulutusleirillä, kun taas Botch vetää kilpailevaa Camp Kickboottia, joka muistuttaa enemmän kommandojoukkojen koulutusleiriä kuin lasten kesäleiriä. Toistoa jokaiseen jaksoon tuo lomaosakekiinteistökehittäjä Rex de Forest III, joka yrittää tuhota leirin. Suomessa sarjan jaksoja on julkaistu 1990-luvun alussa videokasetteina. Suomenkielisestä jälkiäänityksestä vastasi Golden Voice Oy. == Saatavuus == *DVD: ei *VHS: Amazon.com == Henkilöt == * John * Alex * Binky * Botch * Chester * Duncan * Grannie Knoot * Iggy * Nurse Molly * Rex the Forest III * Rick * Robin * Vanessa ==Jaksot== # The Forest's Prime Evil # Small Foot, Big Trouble # The Katchatoree Creature # Tough as Nayles # Bird Is the Word/Best Behavior # Fools Gold # Sleight of Hand/Thanks, But No Prank # Mind Over Matter/Brat Pact # May the Best Parents Win # Not So Brave Brave/Opposites Attract # Indian Love Call/Spoiled Sports # Rick Gets the Picture/Poor Little Rich Girl # Christmas in July # Robo-Camp/The Glasnost Menagerie # Color War and Peace # Camp Cuisine/Take the Compass and Run # Candy Springs # Wish Upon a Fish # Taking the Bully by the Horns/Rock Candy # Dear Mom and Dad # Stand Up and Deliver/Ruthless Campers # Camp Candy's Funniest Home Videos # Robin's Ark # Candy and the Ants/Smart Moose, Foolish Choices # One Million Years B.C. # Jokers of the Wild/Uncle Rexie # Scare Package # TV or Not TV # Rock and Rest/Rick Van Winkle # The Last Word # A Ribbeting Experience/The Bamboo Woodpecker # Wild, Wild Candy # When It Rains...It Snows # Saturday Night Polka Fever # Chester's Millions # Bee Prepared/Signs of Silence # Dr. Tongue's Amazing Adventure/Lucky Dog # Wild World of Camping/Total Lack of Recall # Battle of the Badges/The Return of the Magnificent Three # Ladies and Gentlemen, Your Host, Bobby Bittman == Sarjatietoa == * Tehnyt: DIC Entertainment * Levitys US: NBC * Lähetetty: 1989 - 1991 * Web linkki: * Toinen kuvaavampi linkki * Esitys suomen kanavilla: Fox Kids 2000 - 2004, nykyinen Jetix * Jaksoja: 40 * Runtime: 23 minuuttia * Lehti: YES, saatavuus: eBay == Suomessa julkaistut VHS-kasetit == * Camp Candy 1: Kesäleiri * Camp Candy 2: Merihirviö kesäleirillä * Camp Candy 3: Eksyksissä * Camp Candy 4: Kultalöydös == Suomenkielisissä äänirooleissa == == Lähteet == * Luokka:Lastenohjelmat Luokka:Yhdysvaltalaiset televisiosarjat Luokka:1980-luvun piirrossarjat
Liisa Tuomi

Liisa Helena Tuomi (17. kesäkuuta 1924 Helsinki – 4. tammikuuta 1989 Helsinki) oli suomalainen näyttelijä ja aikansa suosituin musikaalitähti 1940- ja 1950-luvuilla. Tuomien teatterisukuun kuulunut näyttelijätär sai suosiota jo 17-vuotiaana operetin subrettina. Tuomi näytteli useissa elokuvissa, teatterinäytelmissä, musikaaleissa ja opereteissa, useimmiten komediennena. Tuomen tunnetuimmat roolit olivat Annie mestariampuja Helsingin Kansanteatteri-Työväenteatterissa, My Fair Lady Ruotsalaisessa Teatterissa ja naispääosa elokuvassa Herrojen Eeva (1954). Hänen pirteät kasvonsa voidaan tunnistaa jo vuoden 1940 elokuvista Poikani pääkonsuli ja Yövartija vain..., joissa hän aloitti pienillä sivuosilla. Seuraavana vuonna hän esiintyi balettitanssijana elokuvissa Täysosuma, Jos oisi valtaa... ja Poretta eli keisarin uudet pisteet. Hänen ensimmäinen suuri roolinsa oli viehättävä opiskelijatyttö Lotta Koskimaa komediassa Hopeakihlajaiset (1942). Tuossa elokuvassa hän esitteli kaksiosaisen uima-asun jo ennen kuin niitä markkinoitiin nimellä bikinit. Tuomi näytteli usein pirteitä seurapiirityttöjä ja tummahiuksisia kaunottaria. Hyvin usein hänellä oli tanssijattaren osa. Hänen ominaispiirteitään olivat tummat hiukset, kissamaisen viekkaat silmät, ilkikurinen hymy sekä temperamenttinen ja räiskähtelevä luonne. Vielä 1970-luvulla Tuomi esiintyi televisio-ohjelmassa Lauantai-ilta MTV:ssä Matti Raninin kanssa Taistelevat Virtaset -sketseissä. Liisa Tuomen isä oli näyttelijä, teatterinjohtaja Arvi Tuomi, äiti näyttelijä-ohjaaja Santa Tuomi (o.s. Roth), ja niin ikään näyttelijöitä olivat veli Rauli Tuomi ja täti Emmi Jurkka. Hänen aviomiehensä Kauko Ahlström oli kauppaneuvos ja menestynyt keilaaja. Pari vihittiin Helsingissä 25. syyskuuta 1945. He saivat neljä lasta: Raila Liisa (1946), Hilkka Helena (1947), Timo Kalervo (1949) ja Martti Kalervo (1952). Heinäkuussa syntyneillä tyttärillä oli ikäeroa vuosi ja yksi päivä. Tuomen ja Ahlströmin kolmas lapsi, poika Timo Kalervo kuoli pian syntymänsä jälkeen. Tuomi on haudattu Hietaniemen hautausmaalle. ==Filmografia== *Yövartija vain... (1940) *Täysosuma (1941) *Poikamies-pappa (1941) *Kuollut mies rakastuu (1942) *Hopeakihlajaiset (1942) *Syntynyt terve tyttö (1943) *Salainen ase (1943) *Herra ja ylhäisyys (1944) *Naimisiin päiväksi (1946) *Pikajuna pohjoiseen (1947) *Sankari kuin sankari (1948) *Vain kaksi tuntia (1949) *Ruma Elsa (1949) *Kipparikvartetti (1952) *Herrojen Eeva (1954) *Myöhästynyt hääyö (1960) ==Lähteet== == Aiheesta muualla == * Luokka:Suomalaiset näyttelijät Luokka:Vuonna 1924 syntyneet Luokka:Vuonna 1989 kuolleet
Jurkka

Jurkka on suomalainen suku, joka tunnetaan monista näyttelijöistään. Suvun jäseniä: * Eino Jurkka (1894–1953), näyttelijä, ohjaaja ja teatterinjohtaja * Emmi Jurkka (1899–1990), näyttelijä ja teatterinjohtaja, Eino Jurkan puoliso * Edellisten lapset: ** Sakari Jurkka (1923–2012), näyttelijä ** Vappu Jurkka (1927–2012), näyttelijä ja teatterinjohtaja ** Jussi Jurkka (1930–1982), näyttelijä * Anja Jurkka (Anja Kola, 1929–2004), näyttelijä, Miss Suomi 1946, Sakari Jurkan puoliso * Eino ja Emmi Jurkan lapsenlapsia: ** Laura Jurkka (s. 1958), näyttelijä, Jussi Jurkan tytär ** Mikko Jurkka (s. 1967), näyttelijä, Sakari Jurkan poika ** Timo Jurkka (s. 1963), näyttelijä ja muusikko, Sakari Jurkan poika ** Ville Sandqvist (s. 1960), näyttelijä ja ohjaaja, Vappu Jurkan poika Suvun mukaan on nimetty myös Helsingissä toimiva Teatteri Jurkka. Luokka:Suomalaiset suvut Luokka:Näyttelijäsuvut
Sipuli

Sipuli voi tarkoittaa seuraavia: * laukat eli sipulit (Allium), kasvisuku ** sipuli eli ruokasipuli (Allium cepa), tunnetuin sipulilaji * sipulilajien syötävä osa, joka muodostuu lyhyestä varresta ja useista siihen liittyvistä pienistä lehdistä * sipuli, vastaavanlainen muodostuma, talvehtimiselin, useilla muillakin kasveilla kuten liljoilla ja tulppaanilla * liekkikupoli, sipulin muotoinen ortodoksikirkon kupoli * Sipuli, sukunimenä: ** Elias Sipuli (1758–1823), suomalainen maanviljelijä ja valtiopäivämies.
Jascha Heifetz

Jascha Heifetz (2. helmikuuta 1901 Vilna – 10. joulukuuta 1987 Los Angeles) oli liettuanjuutalainen ja yksi 1900-luvun suurimpia viulisteja ja viulupedagogeja. Heifetz aloitti 1900-luvun suurten viulistien sarjan ja ohitti suosiossa 1800-luvulla eläneet tulkitsijat. Heifetz syntyi Vilnassa ja aloitti kaksivuotiaana viuluopinnot isänsä opetuksessa. Nelivuotiaana hän aloitti viralliset opintonsa Ilja Malkinin johdolla Vilnan Keisarillisessa musiikkikoulussa. Seitsemänvuotiaana hän esiintyi ensimmäisen kerran julkisesti ja soitti Kaunasissa Mendelssohnin viulukonserton. Yhdeksänvuotiaana hän aloitti viuluopinnot opettajanaan Leopold Auer. Vuonna 1912 hän debytoi Saksassa soittaen Tšaikovskin viulukonserton. Heifetz lähti kuusitoistavuotiaana kiertueelle Yhdysvaltoihin ja soitti muun muassa New Yorkin Carnegie Hallissa. Sen jälkeen hän piti konsertteja ympäri maailmaa, muun muassa Lontoossa, Pariisissa sekä Aasiassa ja Etelä-Amerikassa. Hän sai Yhdysvaltojen kansalaisuuden 24-vuotiaana. Heifetzin 30-luvulla tekemä levytys Sibeliuksen viulukonsertosta nosti teoksen uudestaan unohduksesta kuuluisuuteen. Hän tulkitsi loistavasti näitä romantiikan ajan teoksia, mutta järin tunnettu klassisen ohjelmiston esittäjä hän ei ollut. Heifetz oli erityisen tarkka soittonsa artikulaatiosta. Vuonna 1949 Heifetz muodosti trion sellisti Gregor Piatigorskyn ja pianisti Artur Rubinsteinin kanssa.Toivo Haapanen ym. (toim.): Musiikin tietokirja, täydennysliite s. 21. Helsinki: Otava, 1957. Brooks Smith ryhtyi 1954 hänen säestäjäkseen, ja yhteistyö jatkui lähes kahden vuosikymmenen ajan. Viimeisen konserttinsa Heifetz piti Los Angelesissa 1972. Sen jälkeen hän jatkoi vielä viuluopettajana ja antoi myös kamarimusiikkiopetusta. Heifetz kuoli Los Angelesissa 10. joulukuuta 1987. Jascha Heifetzin pojanpoika, yhdysvaltalainen rumpali Danny Heifetz on ollut jäsenenä mm. yhtyeissä Mr. Bungle ja Secret Chiefs 3. == Lähteet == == Aiheesta muualla == *Jascha Heifetzin virallinen kotisivu *The violinist of the century Classical Notes Luokka:Liettualaiset viulistit Luokka:Yhdysvaltalaiset viulistit Luokka:Musiikkipedagogit Luokka:Grammy- palkinnon saajat Luokka:Hollywood Walk of Fame Luokka:Vuonna 1901 syntyneet Luokka:Vuonna 1987 kuolleet
Pekka Karjalainen

Pekka Karjalainen (s. 1961) on suomalainen elokuvaohjaaja ja äänisuunnittelija. Karjalainen on saanut parhaan äänisuunnittelun Jussin kahdesti, vuonna 1999 elokuvasta Tulennielijä yhdessä Kauko Lindforsin kanssa sekä vuonna 2002 elokuvasta Joki. == Ohjaukset == === Elokuvat === * Hysteria (1993) * Sairaan kaunis maailma (1997) * Kummelin Jackpot (2006) * Vähän kunnioitusta (2010) * Herra Heinämäki ja Leijonatuuliviiri (yhdessä Matti Grönbergin kanssa, 2011) * Hevisaurus-elokuva (2015) === Lyhyt- ja TV-elokuvat === * Minäkin rakastan sinua (1998) * Minä, joki ja metsä (2000) * Liekki (2002) * Beatlehem (2003) ==Lähteet== == Aiheesta muualla == * * Luokka:Suomalaiset elokuvaohjaajat Luokka:Suomalaiset äänisuunnittelijat Luokka:Suomalaiset elokuvaäänittäjät Luokka:Suomalaiset elokuvasäveltäjät Luokka:Jussi-palkinnon saajat Luokka:Vuonna 1961 syntyneet Luokka:Elävät henkilöt
Kenneth I MacAlpin

frame|Kenneth I MacAlpin Kenneth I MacAlpin (, n. 810–858) oli Skotlannin kuningas vuosina 843–858. Hän oli skottien kuninkaan Alpin II:n poika.Kenneth I (r. 843-858) The British Monarchy Kenneth valittiin isänsä kuoleman jälkeen kuninkaaksi Gallowayssa 843. Vuonna 843 skotit voittivat piktit ja yhdistivät skottien ja piktien kuningaskunnat. Kennethin kerrotaan pyrkineen päämääräänsä häikäilemättömästi. Kerran hän esimerkiksi kutsui joukon piktipäälliköitä juhlapäivälliselle ja sitten tappoi heidät. Kennethistä tuli yhdistyneen Alban kuningaskunnan kuningas. Tämän vuoksi häntä pidetään Skotlannin kuningaskunnan perustajana. Hän hallitsi pääkaupungistaan Sconesta käsin ja kuoli vuonna 858 tiettävästi kasvaimeen. Hänen seuraajakseen tuli hänen veljensä Donald I sen aikaisen perimysjärjestelmän mukaisesti.http://www.scotclans.com/scottish_history/ancient_scotland/1843_mcalpine.html == Lähteet == Luokka:Skotlannin hallitsijat Luokka:Syntymävuosi tuntematon Luokka:Vuonna 858 kuolleet
Nalle Luppakorva

Nalle Luppakorva () on puolalainen Zbigniew Rychlickin vuonna 1957 luoma opettavainen nukkeanimaatio. Suomessa sarjaa on esitetty Pikku Kakkosessa syksystä 1979 alkaen. Puolan televisio myi sarjan 22 eri maahan. Sarjassa on 104 jaksoa. Yksi jakso kestää noin kahdeksan minuuttia. Se esitettiin vuosina 1975–1987. Sarjan suomenkielisessä versiossa kertojana toimi Heikki Määttänen. Suomennoksista vastasi Jertta Ratia-Kähönen. Nalle Luppakorvasta on tullut Suomessa yksi suosituimmista Pikku Kakkosen ohjelmista.http://yle.fi/ohjelmat/4798 Sarjassa Luppakorva kertoo ennen nukkumaan menoa päivän tapahtumista, joihin liittyy opetus. Hän on luultavasti metsän ainut yksin ilman vanhempia asuva lapsi. Hän leikkii naapurien lasten kanssa ja käy lastentarhassa. Luppakorva on useimmissa sarjan jaksoissa luonteeltaan ja käytökseltään aikuismaisempi ja siksi vanhemmatkin naapurit turvautuvat useinkin hänen apuunsa. Niinpä hän usein joutuu muun muassa lapsenvahdiksi ystävilleen. Lisäksi hän auttaa, on vähäosaisten ja pienempien tukena antamalla esimerkiksi hiiripariskunnalle ja pienille linnuille kodin ja ruokaa. Nallen sukulaisista tiedetään vain sen verran, että hänen tätinsä asuu teddykarhujen aseman lähellä, jonne on vain muutaman pysähdyksen matka junalla. Osa sarjan jaksoista on julkaistu VHS:nä ja DVD:nä. Jaksoja on voinut katsoa myös Yle Areenasta. ==Hahmot== * Nalle Luppakorva () * Pyllerö () * Pikku-Jussit () * Iso Jussi () * Nöf Nöf -täti () * Musti () * Putkisen setä () * Nukketytöt Roosa ja Molla ==Lähteet== ==Aiheesta muualla== * Pikku Kakkosen esittelysivu sarjasta * Sarjan virallinen kotisivu * Muzeum Dobranocek Luokka:Pikku Kakkosen ohjelmat Luokka:Kuvitteelliset karhut Luokka:Animaatiosarjat Luokka:Puolalaiset televisiosarjat
Stereoskooppi

Stereoskooppi on laite stereografisten kuvien eli stereokuvien katselua varten. Stereokuvat ovat eräs stereoskopian muoto. Niissä on painettu kaksi toisistaan hiukan eroavaa kuvaa vierekkäin, ja kolmiulotteisuuden illuusio tulee näkyviin, kun kuvaa katsotaan stereoskoopilla. Syvyysvaikutelman voi saada aikaan myös ilman stereoskooppia: tällöin kuvaa on katsottava kieroon siten, että kahden sijasta näkyykin kolme kuvaa. Näistä keskimmäinen näyttää kolmiulotteiselta. Stereoskoopit ja stereografiset kuvat olivat suosittuja 1800-luvulla. ==Katso myös== *View-Master ==Aiheesta muualla== * Stereoscopy.com - The World of 3D-Imaging! * Explora-museo Frankfurt am Mainissa, Saksassa * 3D-museo Dinkelsbühlissä, Saksassa * Stereoskooppi, Kuva, 20.10.1937, nro 2, s. 25, Kansalliskirjaston digitaaliset aineistot Luokka:Optiset laitteet
Marine Museum of Manitoba

Marine Museum of Manitoba (virallisesti The Marine Museum of Manitoba (Selkirk) Inc.) on vuosina 1972–1973 perustettu kanadalainen merenkulkua esittelevä museo. Se on myös Kanadan keskilännen ainoa merenkulkumuseo. Museo sijaitsee Manitoban provinssissa Winnipegin pohjoispuolella Selkirkin kaupungissa, Redjoen länsirannalla. Marine Museum of Manitoba perustettiin vaalimaan Kanadan suurten keskilännen järvien, Winnipegjärven, Manitobajärven ja Winnipegosisjärven merenkulkuhistoriaa. ==Kokoelmat== Museon kokoelmissa on seitsemän alkuperäistä Winnipegjärvellä purjehtinutta höyry- ja moottorialusta ===Näytteillä olevat alukset=== * SS Keenora (rak. 1897) on Manitoban vanhin säilynyt höyryalus. * CGS Bradbury (1915), (CGS = Coast Guard Ship) valtion jäämurtaja/tarkastusalus. * M/S Chickama II (1942), Norway Housen kylän yhteysalus. * M/S Lady Canadian (1944), kalastus-, kartoitus- ja mittausalus. * M/S Peguis II (1955), proomuhinaaja. * M/S Joe Simpson (1963), korvasi Chickama II:n yhteysaluksena. * Jackie S ===Muu esineistö=== Näytteillä oleva muu esineistö käsittää useita merenkulun apuvälineitä sekä alusten osia ja tarvikkeita. ==Aiheesta muualla== * Manitoba Photos - The Marine Museum of Manitoba Luokka:Kanadan museot Luokka:Merenkulkumuseot Luokka:Manitoban historia
Sokeritoppa (vuori)

Sokeritoppa () on vuori Rio de Janeiron kaupungissa Brasiliassa. Se kohoaa 396 metriä merenpinnan yläpuolelle ja sijaitsee Guanabaranlahden suulla. Sen arvellaan saaneen nimensä sokeritoppaa muistuttavasta muodostaan. Nimitys otettiin käyttöön 1900-luvun alussa. Sokeritoppavuori on Rio de Janeiron tunnetuimpia nähtävyyksiä. Sen huipulle pääsee köysirataa pitkin. Ensimmäinen rata rakennettiin 1912, se uusittiin 1970-luvulla ja vaunut uusittiin 2008. Sokeritoppa on yksi Rion monista graniittisista ja kvartsiittisista doomeista. Se on syntynyt vuosimiljoonien aikana rapautumisen ja eroosion seurauksena, kun kemiallinen rapautuminen murensi sen ympäriltä gneissikerrostumat, ja ilmaston muuttuminen kosteammaksi sai rapautuneen maan huuhtoutumaan pois. Vuori on kaupungin huomattavimpia maamerkkejä yhdessä Corcovado-vuoren ja sen suuren Kristus-patsaan kanssa. == Lähteet == == Aiheesta muualla == Luokka:Rio de Janeiro Luokka:Brasilian vuoret
Tapani Perttu

Tapani Perttu () oli suomalainen näyttelijä ja laulaja. Muutamasta elokuvaroolista ja televisiosta, muun muassa Tuliportaat-sarjasta Carolus Kaitalan roolistaan tunnetuksi tullut Perttu aloitti laulajana vuonna 1962 laulamalla iskelmiä salanimellä Perttu Kari. Perttu näytteli myös suositussa Hovimäki-televisiosarjassa Wilhelm Lindhofia. == Ura == Perttu työskenteli Tampereen Teatterissa 1963–1987 ja sitten Suomen Kansallisteatterissa, mistä hän jäi vuonna 2005 eläkkeelle. Tapani Pertulle myönnettiin vuonna 1998 Pro Finlandia -mitali, sekä teatterineuvoksen arvonimi 2007. Tapani Pertun ensimmäinen menestysrooli oli Tony musikaalissa West Side Story, joka sai vuoden 1963 ensi-iltansa lisäksi lähes 200 esitystä. 1980-luvun alussa Perttu nähtiin Amadeuksen Salierina ja pian sen jälkeen Joena Tampereen Teatterin kaikkien aikojen menestyksekkäimmässä produktiossa Piukat paikat, joka sai yli 300 esitystä. Laulajana Perttu tuli tunnetuksi vuonna 1969 levytetyllä suomenkielisellä versiolla Gilbert Bécaud’n venäläisaiheisesta laulusta ”Nathalie” (1964). Lisäksi Perttu esitti muun muassa Leonard Cohenin ja Vladimir Vysotskin lauluja. Hän esiintyi muun muassa yhtyeessä Pertun pirteät pelimannit yhdessä Tuulikki-siskonsa kanssa. Perttu teki myös äänirooleja animaatioelokuviin, kuten Pocahontas, Egyptin prinssi ja Atlantis – kadonnut kaupunki. Vuonna 1990 Tapani Pertun poika Karri Perttu näytteli yhdessä isänsä kanssa elokuvassa Porttikielto taivaaseen. == Yksityiselämä == Tapani Perttu oli vuodesta 1964 naimisissa Tamara Pertun kanssa. Hän harrasti metsästystä, tennistä ja biljardia. Perttu sairasti Parkinsonin tautia. Hän asui Tampereella. Tapani Pertun poika, Kansallisteatterissa järjestäjänä työskennellyt Karri Perttu kuoli maksasairauteen 43-vuotiaana vuonna 2009. == Diskografia == * * * * * * == Filmografia == == Lähteet == == Kirjallisuutta == * == Aiheesta muualla == * Tapani Perttu Ritva-tietokannassa * * * * Luokka:Suomalaiset iskelmälaulajat Luokka:Suomalaiset teatterinäyttelijät Luokka:Pro Finlandia -palkitut Luokka:Vuonna 1940 syntyneet Luokka:Vuonna 2018 kuolleet
OAS

OAS (L'Organisation de l'armée secrète eli Ranskan Salainen armeijakunta) oli lyhytikäinen ranskalainen äärioikeistolais-patriotistinen maanalainen organisaatio, joka syntyi Ranskan vetäytyessä Algeriasta. Se toimi 1961–1963. OAS:n pääasiallisena tarkoituksen oli provosoida algerialainen FLN rikkomaan tulitauko, jotta vetäytyminen saataisiin estettyä, mutta se yritti myös useita kertoja surmata Ranskan poliittista johtoa. OAS:n kannattaja, sotilasinsinööri Jean-Marie Bastien-Thiry teloitettiin Ivry-sur-Seinessa epäonnistuneen Charles de Gaullea vastaan suunnatun attentaatin jälkeen. Tähän OAS:n toiminta käytännössä hiipui. Englantilainen kirjailija Frederick Forsyth kirjoitti tapauksen pohjalta läpimurtoromaaninsa Shakaali. Kesäkuussa 1961 järjestö räjäytti pommin Strasbourgin ja Pariisin välillä kulkeneessa junassa, jolloin 28 ihmistä sai surmansa. 7\. kesäkuuta 1962 OAS poltti Algerin yliopiston kirjaston. Järjestöllä on yhä kannattajia Ranskan äärioikeistolaisessa liikkeessä. Jotkut OAS:n aikoja haikailevat esimerkiksi sytyttivät heinäkuussa 2006 tulen Riemukaaren alla olevalle tuntemattoman sotilaan haudalle muistellakseen 5. heinäkuuta 1962 Oranissa tapahtunutta eurooppalaisten joukkomurhaa.Des nostalgiques de l'OAS sur la tombe du soldat inconnu?, L'Humanité, 3.7.2006 == Lähteet == Luokka:Ranskalaiset järjestöt Luokka:Algerian historia Luokka:Äärioikeistolaiset terroristijärjestöt
Keskiselänne

Keskiselänne on valtamerissä mannerlaattojen saumoja pitkin kulkeva valtava merenalainen vuorimainen ketju. Keskiselänne näyttää tarkemmassa kuvassa samansuuntaisten vuorijonojen ryhmältä, jossa on sivuttaisia halkeamia eli transformisiirroksia, joiden kautta selänteen syvät vesimassat voivat kulkea sen läpi. Keskiselänne on ympäröivää merenpohjaa noin 2 000 metriä korkeampi ja noin 1 500 kilometriä leveä. Mutkitteleva keskiselänne on yhteispituudeltaan noin 65 000 kilometriä. Keskiselänne kattaa maapallon pinta-alasta noin 22 prosenttia, ja se on maapallon laajin yhtenäinen geologinen muodostuma. Korkeimmat huiput keskiselänteissä nousevat merenpinnan yläpuolelle saariksi, kuten Islanti ja Azorit Atlantilla. Vuorijonojen välissä oleva keskisyvennys nousee maan pinnalle ainoastaan Islannissa. Selänteeseen liittyvissä halkeamavyöhykkeissä syntyy uutta merenpohjaa, sillä juuri siellä mannerlaatat pyrkivät etääntymään toisistaan. Atlantin keskiselänteessä uutta maankuorta syntyy muutaman sentin vuosivauhtia merenalaisten tulivuorenpurkausten jälkeen jäähtyvästä laavasta. Leveimmillään selänne on siellä, missä laatat ovat aktiivisimmillaan. Selänteen keskellä oleva kiviaines on uusinta, laidoilla oleva vanhempaa. Ensimmäinen havaittu keskiselänne, Atlantin keskiselänne, löydettiin 1800-luvun lopulla, mutta sitä tutkittiin tarkemmin vasta 1950-luvulla. Sen kartoitus edesauttoi mannerliikuntoteorian hyväksymistä. == Lähteet == == Aiheesta muualla == * Animation of a mid-ocean ridge * Luokka:Laattatektoniikka Luokka:Seulonnan keskeiset artikkelit
Clube de Regatas do Flamengo

Clube de Regatas do Flamengo, paremmin tunnettu pelkästään nimellä Flamengo, on Rio de Janeiron kaupungissa Brasiliassa toimiva urheiluseura, joka on tullut tunnetuksi jalkapallojoukkueestaan. ==Historia== Seuran perusti joukko Fluminensesta riidan vuoksi eronneita pelaajia vuonna 1895. Seura liittyi Rion osavaltion sarjaan vuonna 1912 ja voitti sen mestaruuden ensi kertaa 1914 ja seuraavana vuonna puhtaalla pelillä. Seura voitti useita osavaltionmestaruuksia seuraavinakin vuosikymmeninä. Menestyksen huipun se saavutti 1980-luvulla, jolloin se voitti Zicon johdolla sekä Etelä-Amerikan että koko maailman seurajoukkueiden mestaruudet vuonna 1981. Flamengolla on viisi Brasilian mestaruutta ja kolme cup-mestaruutta. Flamengo on Brasilian suosituin jalkapalloseura. Brasilialaisen tutkimuksen mukaan Flamengolla on eniten kannattajia koko maassa: 35 miljoonaa. ==Mestaruudet== ===Kansainväliset mestaruudet=== * Intercontinental Cup: 1981 (1) * Copa Libertadores: 1981, 2019, 2022 (3) * Conmebol Gold Cup: 1996 (1) * Copa Mercosur: 1999 (1) ===Kotimaiset mestaruudet=== * Campeonato Brasileiro Série A: 1980, 1982, 1983, 1992, 2009, 2019 ja 2020 (7) * Copa do Brasil: 1990, 2000, 2013, 2022 (4) * Copa dos Campeões: 2001 (1) ===Osavaltiomestaruudet=== * Campeonato Carioca: 1914, 1915, 1920, 1921, 1925, 1927, 1939, 1942, 1943, 1944,1953, 1954, 1955, 1963, 1965, 1972, 1974, 1978, 1979, 1979, 1981, 1986, 1991, 1996, 1999, 2000, 2001, 2004, 2007, 2008, 2009, 2011, 2014, 2017, 2019, 2020, 2021 (37) ==Edustusjoukkue== Päivitetty 5. tammikuu 2023. {| style="width: 250px;" Maalivahdit 1 Santos 25 Matheus Cunha 45 Hugo Souza Puolustajat 2 Guillermo Varela 3 Rodrigo Caio 4 Léo Pereira 6 Ayrton Lucas 15 Fabrício Bruno 16 Filipe Luís 23 David Luiz 30 Pablo 33 Cleiton 34 Matheuzinho ==Entisiä pelaajia== * Adriano * Bebeto * Denílson * Garrincha * Juan * Júlio César * Juninho * Leônidas * Liedson * Luís Pereira * / Raimundo Orsi * Romário * Sócrates * Zé Roberto * Zico * Zinho * Vinícius Júnior ==Lähteet== ==Aiheesta muualla== * Seuran virallinen sivu * Yle Elävä arkisto: Allianssi - Flamengo Olympiastadionilla 1962 Luokka:Brasilialaiset jalkapalloseurat Luokka:Vuonna 1895 perustetut urheiluseurat Luokka:Rio de Janeiron urheilu
Winnipegosisjärvi

Winnipegosisjärvi () on 5 370 neliökilometrin laajuinen järvi Kanadan keskiosissa Manitoban provinssissa. Järvi sijaitsee noin 300 kilometriä pohjoiseen provinssin pääkaupungista Winnipegistä, ja se on Kanadan 11. suurin järvi. Järvi on 195 kilometrin mittainen, ja sen vedenpinta on 254 metriä merenpinnan yläpuolella. Järven enimmäissyvyys on 12 metriä. Järven nimi on johdettu creen kielen sanoista win-nipi, "tummat vedet" ja pientä tarkoittavasta loppuliitteestä osis. Se on toiseksi suurin kolmesta Manitoban eteläosan suurista järvistä. Järvistä suurin on Winnipegjärvi, ja pienin on Manitobajärvi. Kaikki kolme järveä ovat alkujaan syntyneet esihistoriallisen jääjärven Agassizjärven vetäytyessä. Winnipegosisjärven valuma-alueen pinta- ala on 49 825 km², käsittäen suuren osan Manitoban ja Saskatchewanin raja- aluetta. Järveen laskevat mm. Red Deer -joki, Woodyjoki sekä Swanjoki. Järvi laskee Manitobajärveen Waterhenjoen kautta ja sitä kautta edelleen Winnipegjärveen, Nelsonjokeen ja edelleen Hudsoninlahteen. ==Lähteet== Luokka:Manitoban järvet Luokka:Nelsonjoen vesistö
Favela

thumb|Rocinha Rio de Janeirossa. thumb|Cantagolon favelan taloja Rio de Janeirossa. Favela on Brasiliassa elintasoltaan alhainen kaupunkimainen asuinalue, joka ei täytä rakentamisen turvallisuusvaatimuksia. Virallisesti favelalla tarkoitetaan mitä tahansa laittomasti rakennettua asuinaluetta, mutta puhekielessä se on usein slummin synonyymi. Nimityksen alkuperä juontaa juurensa Brasilian Bahiassa käydystä poliittis-uskonnollisesta Canudosin sodasta. Canudosin linnoitus rakennettiin sodan aikana turvapaikaksi vuorille, joista yksi oli koko vuoren peittävän tyräkkikasveihin kuuluvan favela-kasvin (Cnidoscolus quercifolius) mukaan nimensä saanut "Morro de Favela". Sodan jälkeen Rio de Janeiroon palanneilla 20 000 veteraanilla ei ollut rahaa eikä asuinpaikkaa, joten he ja muut Rion kodittomat rakensivat vuonna 1897 uudet asumuksensa rakennuskieltoon asetetuille kaupungin kukkuloille. Siitä lähtien etenkin vuorille ja kukkuloille muodostuneita laittomia asumuksia on kutsuttu faveloiksi. Rio de Janeiron Rocinhan favela on Etelä-Amerikan suurimpia slummeja. Myös São Paulossa ja muissa Brasilian suurkaupungeissa on useita faveloita. Onnettomuudet, etenkin maanvyörymät ovat yleisiä rakennuskieltoon asetetuilla vuorilla. Faveloissa on myös rikollisuutta, huumeongelmia ja jengisotia. Faveloilla sanotaan olevan omia sosiaalisia säännöstöjä, jotka kieltävät rikosten tekemisen alueillaan. Paikalliset katujengit toimivat alueen omana poliisijoukkona, sillä usein kaupungin poliisit eivät uskalla mennä faveloihin. Väitteistä huolimatta väkivaltaisuudet ja etenkin murhat ovat yleisiä suurimmassa osassa faveloita. Elokuva Jumalan kaupunki vuodelta 2002 kertoo Rio de Janeiron favelan köyhyyden, epätoivon ja väkivallan täyttämästä elämästä, joskaan Cidade de Deus ei sanan varsinaisessa merkityksessä ole favela. Elokuva Favela Rising kuvaa elämää Rion Vigário Geralissa. == Katso myös == * Complexo do Alemão == Lähteet == == Aiheesta muualla == * Ylen Elävä arkisto: Favela on koti ja sotatanner Luokka:Slummit Luokka:Brasilialainen yhteiskunta Luokka:Brasilian talous Luokka:Seulonnan keskeiset artikkelit
Duff

Duff on muun muassa seuraavien todellisten ja kuvitteellisten henkilöiden sukunimi: * Alan Duff (s. 1950), uusiseelantilais-ranskalainen kirjailija ja lehtikolumnisti * Alexander Duff (1806–1878), skotlantilainen lähetyssaarnaaja, kalkuttalaisen Scottish Church Collegen perustaja * Anne- Marie Duff (s. 1970), englantilainen näyttelijä * Damien Duff (s. 1979), irlantilainen jalkapalloilija * Dick Duff (s. 1936), kanadalainen jääkiekkoilija * George Duff, Royal Navyn kapteeni, HMS Marsin komentaja Trafalgarin taistelussa * Haylie Duff (s. 1985), Susanin tytär, yhdysvaltalainen näyttelijä * Henry K. Duff, hahmo televisiosarjassa Simpsonit * Hilary Duff (s. 1987), Susanin tytär, yhdysvaltalainen pop-laulaja ja näyttelijä * Michael Duff (s. 1978), pohjoisirlantilainen jalkapalloilija * Susan Duff (s. 1987), Hilaryn ja Haylien äiti, yhdysvaltalainen elokuvatuottaja. Duff on myös seuraavien todellisten ja kuvitteellisten henkilöiden etunimi: * Duff Gibson (s. 1966), kanadalainen skeleton- eli mahakelkkailija * Duff Killigan, hahmo Disneyn Kim Possible -animaatiosarjassa * Duff McKagan (s. 1964), yhdysvaltalainen basisti, aiemmin yhtyeessä Guns 'N' Roses, nykyisin yhtyeessä Velvet Revolver. ==Katso myös== Duff liittyy lisäksi seuraaviin asioihin: * Duff-saaret, saariryhmä Oseaniassa * The Duff, yhdysvaltalainen komediaelokuva vuodelta 2015 * Duff Beer, olutmerkki televisiosarjassa Simpsonit * Duff-mies, hahmo Simpsoneissa * Cosmo Duff- Gordon (1862–1931), Lucilen mies, brittiläinen miekkailija ja paroni * Lucile Duff-Gordon (1863–1935), Cosmon vaimo, englantilainen pukusuunnittelija.
Julija Nestsjarenka

Julija Viktarauna Nestsjarenka (, , s. 15. kesäkuuta 1979 Brest, Valkovenäjän SNT, Neuvostoliitto) on valkovenäläinen pikajuoksija ja 100 metrin olympiavoittaja Ateenasta 2004. Nestsjarenka voitti sisäratojen MM-kisoissa 2004 Budapestissä 60 metrillä pronssia. Saman vuoden syksyllä Ateenan olympialaisissa hän voitti sadan metrin olympiakullan ensimmäisenä valkoihoisena juoksijana sitten vuoden 1980 Moskovan kisojen, joita yhdysvaltalaiset boikotoivat. Hänen aikansa oli 10,93. Myös kaikki alkuerät Nestsjarenka juoksi alle 11 sekunnin. Olympiavoittonsa jälkeen Nestsjarenka vietti hiljaiseloa, mutta juoksi MM-kisoissa 2005 Helsingissä elokuussa. Hän pääsi 100 metrin finaaliin, jossa jäi kahdeksanneksi. Kuitenkin 4 x 100 metrin viestijuoksussa hän saavutti yhdessä Natallja Salahubin, Alena Neumjaržytskajan ja Aksana Drahunin kanssa MM-pronssia. Göteborgin EM- kilpailuissa 2006 hän sai 4×100 metrin viestissä pronssia. 100 metrillä hän oli kuudes ajalla 11,34 s. Nestsjarenka karsiutui välierissä Pekingin olympialaisissa 2008 ja alkuerissä Barcelonan EM-kilpailuissa 2010. Istanbulin sisäratojen MM-kilpailuissa 2012 hän karsiutui 60 metrin välierissä. Nestsjarenka on 173 senttimetriä pitkä ja painaa 60 kilogrammaa. Hän elää ja asuu yhä synnyinkaupungissaan Brestissä. ==Henkilökohtaiset ennätykset== *100 m: 10,92 (2004) *200 m: 22,91 (2004) ==Lähteet== * Luokka:Valkovenäläiset pikajuoksijat Luokka:Valkovenäläiset olympiavoittajat Luokka:Vuonna 1979 syntyneet Luokka:Elävät henkilöt
Me First & the Gimme Gimmes

Me First & the Gimme Gimmes on yhdysvaltalainen punk-yhtye, joka esittää coverversioita tunnetuista populaarimusiikin kappaleista. Yhtye perustettiin vuonna 1995 ja ensimmäinen kappale julkaistiin vuonna 1996. Heidän ensimmäinen albuminsa, Have a Ball, ilmestyi vuonna 1997. Yhtyeen kaikki kuusi albumia on julkaistu levy-yhtiön Fat Wreck Chords alaisuudessa. == Jäsenet == Yhtyeen jäsenet ovat tunnettuja Kalifornian punk-skenessä: *Laulaja Spike Slawson soittaa bassoa $wingin' Utter$ -yhtyeessä. *Kitaristi Joey Cape laulaa Lagwagon ja Bad Astronaut-yhtyeissä, joista jälkimmäisessä soittaa myös kitaraa. *Kitaristi Chris Shiflett soitti aiemmin No use for a name -yhtyeessä, nykyään hän soittaa kitaraa Foo Fightersissa. *Basisti "Fat" Mike Burkett laulaa ja soittaa bassoa NOFX -yhtyeessä ja on Fat Wreck Chords levy- yhtiön perustaja. *Rumpali Dave Raun soittaa rumpuja myös Lagwagon -yhtyeessä. Kiertueiden aikana varsinaisia jäseniä ovat ajoittain korvanneet mm. Bad Religionin Brian Baker sekä NOFX:n Eric Melvin. == Diskografia == *Have a Ball (1997) *Are a Drag (1999) *Blow in the Wind (2001) *Take a Break (2002) *Ruin Jonny's Bar Mitzvah (2004) *Love their country (2006) Luokka:Yhdysvaltalaiset yhtyeet
George Herbert

George Herbert -nimisiä henkilöitä ovat olleet: * George Herbert (1593–1633), englantilainen pappi ja runoilija * George Herbert, lordi Carnavron (1866–1923), englantilainen aatelismies ja amatööriegyptologi, Tutankhamonin haudan kaivausten rahoittaja.
Athabascajärvi

Athabascajärvi () sijaitsee Saskatchewanin ja Albertan provinssien rajalla Kanadassa 58. ja 60. pohjoisen leveyspiirin välillä. Sen pinta-ala on pinta- ala on 7 935 km², ja se on Kanadan kahdeksanneksi suurin järvi. Järven sen pituus on 283 km ja suurin leveys 50 km. Järven suurin syvyys on 243 metriä, ja sen tilavuus on noin 204 km³. Järvi on sekä Albertan että Saskatchewanin suurin ja syvin järvi. Järvi laskee Pohjoiseen jäämereen Riviere Des Rochersin, Slave Riverin ja Mackenziejoen kautta. Albertan provinssin vanhin eurooppalaisasutus, Fort Chipewyan, sijaitsee järven länsipäässä sen laskujoen luusuassa. ==Teollisuus== Kaivostoiminta alueella on tuottanut sekä uraania että kultaa, ja uraaninkaivun myötä syntyi myös pohjoisrannan kaivoskaupunki Uranium City. Kaupunki sijaitsee Saskatchewanin puolella. Viimeinen kaivos lopetti toimintansa 1980-luvulla, mutta kaivostoiminnan aiheuttamat tuhot luonnolle ovat yhä selvästi nähtävissä. ==Luonto== Athabascajärven hiekkadyynit ovat ainoat luonnontilaiset, yhä tuulen vaikutuksesta vaeltavat hiekkadyynit 58. leveyspiirin pohjoispuolella. Hallituksen ja kaivosteollisuuden välisen pitkän kädenväännön jälkeen hiekkadyynialueesta tehtiin Provincial Wilderness Park -luonnonpuisto vuonna 1992. Järvessä elää 23 eri kalalajia. Järvestä pyydetty 43,6 kg painoinen harmaanieriä on yhä tämän lajin maailmanennätyskala. ==Lähteet== ==Aiheesta muualla== * Athabasca Sand Dunes Luokka:Albertan järvet Luokka:Saskatchewanin maantiede Luokka:Mackenzien vesistö
Pau

Pau on kaupunki Lounais-Ranskassa. Pau on Pyrénées-Atlantiquesin departementin pääkaupunki ja Uuden-Akvitanian alueen väkiluvultaan toiseksi suurin kaupunki Bordeaux'n jälkeen. Paussa on 83 903 asukasta (2006). Alue linnoitettiin jo 1000-luvulla. Pausta tuli Béarnin provinssin pääkaupunki vuonna 1464. Paun linna (Château de Pau) tehtiin asuttavammaksi 1500-luvulla, ja siitä tuli Navarran kuninkaiden asuinpaikka. Siellä syntyivät kuningas Henrik IV ja Ruotsin kuningas Kaarle XIV Juhana. Nykyään Paussa on lentokenttä, Pau Pyrénées Airport, joka sijaitsee noin 11 kilometrin päässä keskustasta. A64-moottoritie kulkee Paun läpi. Espanjan rajalle on noin 94 kilometriä. == Urheilu == Kaupungissa sijaitsee Ranskan menestynein koripallojoukkue Élan Béarnais Pau-Orthez. Se on voittanut Ranskan mestaruuden yhdeksän kertaa, mikä on enemmän kuin millään muulla seuralla. Paussa on myös jalkapalloseura Pau FC, joka pelaa toiseksi korkeimmalla tasolla 2023. Kaupungissa järjestetään vuosittain moottoriurheilukilpailu Paun Grand Prix, joka pidettiin ensimmäisen kerran vuonna 1901. Pau on toiminut Ranskan ympäriajon etapin isäntäkaupunkina 62 kertaa vuoteen 2008 mennessä. Pariisin lisäksi vain yksi toinen kaupunki on isännöinyt etappia useammin. == Lähteet == ==Aiheesta muualla== *
Susanna Haavisto

Leena Susanna Haavisto-Tikka (s. 20. lokakuuta 1957 Helsinki) on suomalainen näyttelijä ja laulaja. Hän on tullut tunnetuksi televisiosarjoista Naapurilähiö, Elämänmeno ja Soitinmenot. Haavisto on tehnyt soololevytyksiä, ja hän esiintyy Eija Ahvon ja Anna-Mari Kähärän kanssa. Hän on Suomen ensimmäinen Unicefin hyvän tahdon lähettiläs. == Ura == Susanna Haaviston ensimmäinen sooloalbumi Huomenna sinä tulet sisälsi Esa Helasvuon säveltämiä kappaleita, joista kaksi kappaletta Haavisto sanoitti. Vuonna 1989 Susanna Haavisto julkaisi lastenmusiikkilevyn Musiikkipullat, jonka kappaleista suurin osa on Pirkko Ahtovirran sanoittamia. Säveltäjänä toimi Mick Hanian. Vuonna 1994 julkaistiin albumi Peili, jolle Susanna Haavisto sävelsi Juha Tikan kanssa neljä kappaletta. Osa albumin kappaleista on myös Haaviston sanoittamia. Lisäksi hän on tehnyt kokonaan itse kappaleen ”Särkynyt laulu”. Oman tuotannon lisäksi Haavisto on tehnyt sanoituksia Pentti Hietaselle, Maarit Peltoniemelle sekä Milana Misicille. Susanna Haavisto toimii tarpeen mukaan myös luennoitsijana ja on esittänyt Ihmisen Ihme -nimistä musiikkiluentoa yhdessä Anna-Mari Kähärän kanssa. == Yksityiselämä == Haaviston täti Helena Haavisto oli myös näyttelijä. == Filmografia == Elokuvat Elokuvat Elokuvat Vuosi Nimi Rooli 1982 Aidankaatajat Kirsti, balettitanssijatar 1982 Toto tarjoilijatar 1985 Naimakauppoja 1986 Kuningas lähtee Ranskaan Caroline Iloinen 1988 Ariel Irmeli Katariina Pihlaja 1989 Anni tahtoo äidin Leena Järvenpää 1990 Vääpeli Körmy ja marsalkan sauva Paula, tarjoilijatar 1992 Mestari pääministeri 1993 Ripa ruostuu nainen baarissa 1994 Anita Härkösen vaimo 2002 Kymmenen riivinrautaa Saara Lampinen 2003 Partanen vaimo 2014 Aikuisten poika isoäiti 2017 Rakkaus ja laki: Vanhempainrakkaus Televisio Televisio Televisio Vuosi Sarja Rooli Naapurilähiö Raija Rajala 1978 Elämänmeno Marja 1978 Rauhanranta 12 Malla Meltomäki 1984 Kulkeva varjo Louise Reding 1985 Soitinmenot 1987 Susikoira Roi Saarisen Marke 1993–1994 Viimeiset siemenperunat Solveig Stenberg 1994 Kohtaamiset ja erot Annikki Multanen 1996 Pimeän hehku Carola Axelsson 1998 Kotikatu Satu Uitto 2000 Tunteen palo Vickan Nordgren 2002 Tummien vesien tulkit Marita Kallio 2005 Rakastuin mä luuseriin Outin äiti 2016 Syke Pirkko 2018 Ivalo Elina Kautsalo 2019 Roba Leila == Diskografia == === Albumit === * * lastenlauluja * * * * * * === Kokoelmat === * * == Lähteet == Luokka:Suomalaiset laulajat Luokka:Suomalaiset näyttelijät Luokka:Suomalaiset sanoittajat Luokka:Emma-palkinnon saajat Luokka:Jussi-palkinnon saajat Luokka:Vuonna 1957 syntyneet Luokka:Elävät henkilöt
A4

A4 voi tarkoittaa ainakin seuraavia asioita: *A4, paperiarkin koko * Douglas A-4 Skyhawk, rynnäkkölentokone, lyhyesti A-4 *Audi A4, henkilöauto *Aggregat 4 eli A4-ohjus, saksalainen ohjus, tunnetaan myös nimellä V2 *Apple A4, tietokoneessa tai puhelimessa käytetty järjestelmäpiiri *Autobahn A4, moottoritie Sveitsissä *Autobahn A 4 eli Bundesautobahn 4, moottoritie Saksassa *Kasino A4, suomalainen entinen aikakausjulkaisu. Luokka:Seulonnan keskeiset artikkelit
Telek

Telek (oikealta nimeltään George Mamua Telek) on papuauusiguinealainen muusikko. Hän aloitti laulamisen 1970-luvulla ja toimi 1980-luvulla rockyhtyeessä Painim Wok. Telek julkaisi Painim Wokin kanssa kahdeksan albumia. Vuonna 1986 Telek tutustui David Bridieen, jonka kanssa hän on myöhemmin tehnyt yhteistyötä. Telek on kotoisin Raluanan kylästä läheltä Rabaulia, jossa hän asuu yhä. Hänellä on vaimo ja seitsemän lasta. Hän on etniseltä taustaltaan tolai ja laulaa kuanuan ja tok pisinin kielillä. Telek on myös George Mamua Telekin yhtyeestä käytetty nimi. == Sooloalbumit == *Telek (1997) *Serious Tam (2000) *Amette (2004) == Aiheesta muualla == * Viralliset sivut Luokka:Laulajat Luokka:Papua-Uuden-Guinean musiikki Luokka:Papuauusiguinealaiset henkilöt
Joulupuuro

Joulupuurolla tarkoitetaan yleensä riisipuuroa, joka Länsi-Suomessa on perinteisesti tehty keittämällä ja Itä-Suomessa uunissa hauduttamalla. Perinteisesti puuroon lisätään manteli, jonka lautaselleen saaminen tietää hyvää onnea. Puuro syödään kanelin, sokerin ja maidon tai voisilmän kanssa. Monesti joulupuuron kanssa tarjotaan myös luumu- tai sekahedelmäkiisseliä. Riisipuuro on tullut Suomen juhlaruokavalikoimaan 1800-luvulla. Joulupuuro syödään useissa perheissä jouluaattopäivän aikana. Joskus puuro syödään myös jouluaterian yhteydessä. Ennen joulua joulupuuroa syödään kouluissa, laitoksissa ja työpaikoilla. Joulupuuro kuuluu sekä talonpoikaiseen että kaupunkilaiseen jouluperinteeseen. Se on keitetty kokomaitoon, johon on voitu vielä lisätä kermaa. Keskiaikaisessa piilotusleikissä ruokaan kätkettiin esimerkiksi lantti tai papu, ja sen löytäjä sai päättää, kuka sai tehdä hassuja temppuja muun seurueen viihdyttämiseksi. Ruotsissa alettiin 1800-luvusta lähtien kätkeä pavun sijaan mantelia, joka tuotti löytäjälleen onnea. Kerrotaan, että presidentti Svinhufvud pyysi nakkaamaan puurokattilaan kourallisen manteleita, jotta kaikille puuronsyöjille varmasti riittäisi onnea.Grönholm, Kirsti: Kinkkua, aladobia ja jouluglögiä. Teoksessa == Katso myös == * Suomalainen jouluateria == Lähteet == == Aiheesta muualla == * Joulupuuro syntyy hiljaa ja hymyssä suin. Yle Etelä-Karjala 17.12.2009. * Mari Harjula: Joulupuuro on aattoaamun herkku . Kotiliesi 17.12.2010. * Joulupuuron teko-ohje Valion sivuilla Luokka:Puurot Luokka:Jouluruoat